[{"text_idx": "#000000", "text": "Hementxe gaude bueltan, datorren hilabeterako egutegia zuekin azkar batean partekatzeko."}, {"text_idx": "#000001", "text": "Konturatu gabe, eskolako oporrak iritsi dira eta uda gainean daukagu."}, {"text_idx": "#000002", "text": "Uztailerako gure egutegiaren loreontzia, lore koloretsuz bete egin dugu, begira:"}, {"text_idx": "#000003", "text": "Orain betikoa, zuen gustukoa bada eta zuentzat nahi duzuela, azpiko deskarga botoian klikatu eta zuena izango da."}, {"text_idx": "#000004", "text": "Gure inprimagarri gehienak bezala jpg formatuan dago nahi duzuen tamainan inprima dezazuen."}, {"text_idx": "#000005", "text": "Hau izanda dena gaurkoz. Espero dugu zuen gustukoa izana eta asko erabili eta partekatuko duzuela."}, {"text_idx": "#000006", "text": "Egun hauetan loreak bildu eta liburuen artean lehortzen ibili eta gero, lore kapsulazioari buruzko tutorialak, bideo eta liburu ugari ikusten ibili gera."}, {"text_idx": "#000007", "text": "Gehienak erresina erabiltzen dute loreak kapsulatzeko. Guk beste bertsio errazago baten bila ibili gera, eta bat edo beste ikusi eta gero, etxetik genituen materialak aztertu ondoren, bertsio hau prestatu dugu."}, {"text_idx": "#000008", "text": "Emaitza asko atsegin izan dugunez, zuekin partekatzera animatu gera."}, {"text_idx": "#000009", "text": "Hauek izan dira erabili egin ditugun material sorta:"}, {"text_idx": "#000010", "text": "Giltzatakoak egiteko erabiltzen diren arotxoak."}, {"text_idx": "#000011", "text": "Plastikozko bilgarria, guk folioentzako fundak biltzen zituen bat erabili dugu."}, {"text_idx": "#000012", "text": "Anila txiki pare bat eta kordela. Honekin zintzilikario bihurtu dugu gure lore kapsulatua."}, {"text_idx": "#000013", "text": "Behin materialak eskura ditugunean, lanean hasiko gera."}, {"text_idx": "#000014", "text": "Lehenengo egin duguna, arotxoa plastikoaren gainean jartzea izan da. Bazterretik hasita plastikoaren tolesdura errespetatuz ero lorea barruan sartuko bai dugu plastikoaren barruan gera dadin."}, {"text_idx": "#000015", "text": "Aroaren tamaina kalkulatu eta horren arabera plastikoa moztuko dugu."}, {"text_idx": "#000016", "text": "Ondoren lorearekin gauza bera egingo dugu, horrela aroaren barruan sartuko zaigun lore puska moztuz."}, {"text_idx": "#000017", "text": "Lore puska plastiko puskaren barruan sartu eta hau kontu handiz eta poliki poliki aroaren barruan sartzen joango gera."}, {"text_idx": "#000018", "text": "Pausu hau nahiko zaila egin zaigu, plastikoa biguna zelako eta kostatu egin zaigulako aroaren barruan sartzea. Baina pazientzia apur batekin lortu egin dugu. Hori bai,hurrengo baterako plastikozko zorro gogorragoa erabiltzea pentsatu dugu."}, {"text_idx": "#000019", "text": "Plastikoa barruan dugula, kanpotik geratu zaigun soberakina moztuko dugu kontu handiz."}, {"text_idx": "#000020", "text": "Eta horrela gure erresinarik gabeko kapsulazioa prest izango dugu."}, {"text_idx": "#000021", "text": "Guk,orain, gure lore kapsulatua koilare edo zintzilikario bihurtu nahi genuenez, anilinatxo bat jarri egin diogu . Anilatxoa ireki eta aroan jarri eta itxi egin dugu."}, {"text_idx": "#000022", "text": "Azkenik behar genuen neurriko kordel puska moztu, anilatxoatik pasa eta puntak korapilatuz gure zintzilikarioa sortu dugu."}, {"text_idx": "#000023", "text": "Ze iruditzen zaizue?. Gure gusturako oso politak geratu egin zaizkigula pentsatzen dugu. Gainera bakoitza bakarra eta esklusiboa izango da, ez bai daude bi lore berdinik."}, {"text_idx": "#000024", "text": "Uda honetan gure paparra apaintzeko koilare edo zintzilikario hauek ondo pozik eramango ditugu."}, {"text_idx": "#000025", "text": "Orain zuen bertsio propioak egitera gonbidatzen zaituztegu."}, {"text_idx": "#000026", "text": "Gaurko honetan, kurtsoa amaitzear dagoela, esker ona agertzeko txartela batzuk zuekin partekatzera gatoz."}, {"text_idx": "#000027", "text": "Urtero gure irakasleei esker ona agertzea atsegin dugu, guk behintzat, eta detailetxo bat prestatu eta oparitzen dizkiegu."}, {"text_idx": "#000028", "text": "Ideia horri lotua,aurten, txartel hauek prestatu ditugu, eta akaso zuek ere gustukoak izango duzuelakoan, blogean nola egin ditugun kontatzea pentsatu dugu."}, {"text_idx": "#000029", "text": "Hauek erabili egin ditugun materialak:"}, {"text_idx": "#000030", "text": "Inprimagarria. Kasu honetan guk diseinatutako bat. Zuen gustukoa bada beherago deskarga botoia utziko dugu lasai askoan deskarga dezazuen."}, {"text_idx": "#000031", "text": "Margoak. Guk egurrezko margo normalak erabili ditugu, baina koloreztatzeko erabiltzen duzuen edozer balioko du."}, {"text_idx": "#000032", "text": "Oraingoan pausoz pausozkoa ezin errazagoa izango da."}, {"text_idx": "#000034", "text": "Behin gure gustura apaindu dugunean, erditik tolestu eta barruan nahi\ndugun mezu pertsonala idatzi eta gutun-azal baten sartuz oparitzeko"}, {"text_idx": "#000035", "text": "Edo guk egindako opari bat laguntzeko ere erabili dezakegu."}, {"text_idx": "#000036", "text": "Guk esker oneko txartelak prestatzen dizkiogu kurtsoan zehar gurekin\negon diren irakasle, jangela jagole edo hezi lagunei, egunero bazkaria\negiten diguten sukaldariei eta eskolaz kanpokoko aktibitateetako"}, {"text_idx": "#000037", "text": "Edo maite ditugun lagun, familiarteko edo lankideei ere oparitu egin daitezke. Zuek nahi duzuena."}, {"text_idx": "#000038", "text": "Esan bezala, inprimagarria deskarga botoian klikatuz lortuko duzue. Gure inprimagarri guztiak bezala jpg formatuan dago nahiago duzuen tamainan inprima dezazuen."}, {"text_idx": "#000039", "text": "Espero dugu asko deskargatu eta oparituko duzuela. Partekatzen baduzue ere, poztuko gara."}, {"text_idx": "#000040", "text": "Ha izan da dena gaurkoz"}, {"text_idx": "#000041", "text": "Paketatze Polita: Cupkakeak edo madalenak."}, {"text_idx": "#000042", "text": "Hementxe gaude bueltan Patypeando -k antolatzen duen Paketatze Polita erronkarako hilabete honetako gure proposamena aurkeztera."}, {"text_idx": "#000043", "text": "Dakizuenez, erronka honetan paketatze politak prestatu egin behar ditugu parte hartzaileak, gai, objektu edo gauza bati lotuak. Hilabete honetan cupcake edo madalenak dira oparitarako bildu egin behar ditugunak. Eta hau guri bururatu egin zaigun #paketatzepolita."}, {"text_idx": "#000044", "text": "Oraingo honetan, auzoko kafetegi batean eramateko kafea eskatu ondoren, kartoizko ontzia behin hutsik zegoela, buruko argitxoa piztu egin zitzaigun eta gure paketatzea egiteko aproposa zela erabaki genuen."}, {"text_idx": "#000045", "text": "Hemen azpian erabili egin ditugun materialen zerrenda osoa duzue:"}, {"text_idx": "#000046", "text": "Kartoizko edalontzia tapa eta guzti."}, {"text_idx": "#000047", "text": "Tiradera apaingarria ( armairu batzuen tiraderak aldatu genituenean, kristala ematen zuten hauek aurkitu genituen eta behar baino gehiago erosi ondoren gure lanetarako aproposak izango zirelakoan gordeta genituen)"}, {"text_idx": "#000048", "text": "Materialak eskura ditugunean, paketatzea prestatzen hasiko gera."}, {"text_idx": "#000049", "text": "Beti bezala, lan erraza da hau eta etxeko txikiekin egiteko aproposa izan daitekeena."}, {"text_idx": "#000050", "text": "Edalontzia barrutik ondo garbitu ondoren, Kanpotik nahi dugun washi tapearekin gure gustura apainduko dugu."}, {"text_idx": "#000051", "text": "Gure kasuan koadrodun washi beltz bat eta bihotzdun beste bat konbinatuz egin dugu."}, {"text_idx": "#000052", "text": "Edalontzia gure gustura apaindu dugunean, buelta eman eta ipurdian tiradera apaingarria kolaz itsatsiko diogu."}, {"text_idx": "#000053", "text": "Kola ondo lehorra egon arte itxarongo dugu orain. Bitartean eta nahi izan ezkero, madalenak egin ditzakegu."}, {"text_idx": "#000054", "text": "Edalontzia horrela, gure opariaren tapa bihurtu dugu, eta edalontziaren\nplastikozko tapa, orain, oparia jartzeko oinarria izango da."}, {"text_idx": "#000055", "text": "Tiradera ondo itsatsia dugunean, edalontziaren taparen gainean gure madalena edo cupcakea bertan jarri, eta edalontzia esan bezala tapa moduan jarriz gure #paketatzepolita egina dugu."}, {"text_idx": "#000056", "text": "Errazaz eta azkar egiten den paketatzea da eta gainera birziklatuz sortzen gure filosofia jarraituz . Guk oso pozik gaude gure sorkuntza honekin."}, {"text_idx": "#000057", "text": "Orain #PaketatzePolita erronkako esteka festan utziko dugu lotua, eta bertatik pasatzera gonbidatzen zaituztegu aurkezten diren proposamen guztiak ikustera, eta gurea gustuko baduzue, gure alde bozkatzera."}, {"text_idx": "#000059", "text": "Un hogar para mis cositas"}]